ПРЕДШКОЛСКА УСТАНОВА „ПОЛЕТАРАЦ“

СТАРА ПАЗОВА

Дел. број: 1608.

Датум: 13.09.2023.

***ПРЕДШКОЛСКИ ПРОГРАМ***

***ПРЕДШКОЛСКЕ УСТАНОВЕ  » ПОЛЕТАРАЦ «***

***Стара Пазова***

Стара Пазова, септембар 2023. године

 С А Д Р Ж А Ј

1. Портрет предшколске установе ..................................................................................... 3
2. Општи подаци о установи и њеном окружењу ..............................................................3
3. Организациона структура установе ................................................................................5
4. Мисија и визија установе..................................................................................................7
5. Предшколска установа као место реалног програма васпитно-образовног рада......................................................................................................................................7
6. Програм васпитно-образовног рада као израњајући програм.......................................8
7. Врсте програма и услуга..................................................................................................11
8. Физичко окружење ..........................................................................................................17
9. Предшколска установа као место демократске и инклузивне праксе ....................... 19
10. Партнерство са породицом............................................................................................. 19
11. Повезаност са локалном заједницом.............................................................................. 22
12. Рад са децом из осетљивих група................................................................................... 23
13. Транзиција и континуитет у образовању....................................................................... 24
14. Предшколска установа као место рефлексивне праксе................................................ 24
15. Заједнице рефлексивне праксе........................................................................................ 24
16. Вредновање и документовање..........................................................................................25

На основу члана 119. ст. 1. тачка 2. Закона о основама система образовања и васпитања

( Сл. гласник РС бр. 88/2017  и  27/2018 др. закони , 10/2019 , 6/2020 и 129/2021 ) и члана 29. став 1. тачка 2. Статута предшколске установe "Полетарац" Стара Пазова (дел.бр. 300/2018. са изменама )  Управни одбор на  седници  одржаној дана  18. 09. 2023. године дoнoси:

**ПРЕДШКОЛСКИ ПРОГРАМ  ПУ „ПОЛЕТАРАЦ“ Стара Пазова**

Делатност Установе дефинисана је општим Основама предшколског програма, Законом о основама система образовања и васпитања и Законом о предшколском васпитању и образовању, као и васпитање и образовање деце предшколског узраста.

Основна делатност установе је васпитно-образовна делатност у оквиру предшколског васпитања и образовања коју установа обавља самостално или у сарадњи са другим организацијама и установама.

Поред наведеног, Предшколска установа „Полетарац“ обавља и делатност којом се обезбеђују исхрана, нега, превентивно-здравствена и социјална заштита деце предшколског узраста у складу са законом.

У оквиру предшколског васпитања и образовања остварује се и припремни предшколски програм.

Као основна полазишта за израду предшколског програма служили су нам Закон о основама система образовања и васпитања(„Службени гласник РС“, бр.88/17, 27/18 – др.закони, 10/19, 6/20 и 129/2021), Закон о предшколском васпитању и образовању („Службени гласник РС“ 18/10, 101/17, 113/17 – др.закон, 10/19 и 129/2021), , Правилник о основама програма предшколског васпитања и образовања („Службени гласник РС – Просветни гласник“, бр.16/2018) – „Године узлета“ , евиденције стручног усавршавања запослених и анализе досадашњих искустава у реализацији програма који се остварују у нашој установи.

1. **ПОРТРЕТ ПРЕДШКОЛСКЕ УСТАНОВЕ**

ОПШТИ ПОДАЦИ О УСТАНОВИ И ЊЕНОМ ОКРУЖЕЊУ

Седиште предшколске установе „Полетарац“ из Старе Пазове налази се у Старој Пазови у улици Владимира Хурбана број 13.

ПУ „Полетарац“ почела је са радом давне 1973. године у Старој Пазови, а неколико дана касније и у Новој Пазови. У том тренутку наша установа је бројала десет група са уписаних двестотине педесеторо деце.

Од дана свог оснивања, наша установа је знатно проширила своје просторне капацитете. У Старој Пазови кроз адаптацију просторија других објеката оформљене су нове групе, реновирана је и опремљена кухиња. У Новој Пазови 2009.године изграђен је наменски објекат када први пут имамо могућност за пријем јасленаца a, 2010.године изграђен је објекат у Голубинцима.

Објекат „Бубамара“ је отворен 27.01.2009. године на 2000м2 корисне површине, те је Нова Пазова по први пут добила простор за смештај деце јасленог узраста (1-3 године) и 8 радних соба за боравак деце од 3-7 година. У новоотвореном објекту налази се и комплетно опремљена кухиња.

Голубинци су 01.09.2010. године добили простор за целодневни боравак деце јасленог узраста (1-3 године),  децу узраста 3-7 година и децу припремног предшколског програма. У објекту борави преко стотину деце и тај број се сваке године повећава. Објекат има опремљену прихватну кухињу, зелене површине, паркинг, …

У циљу задовољавања потреба породица, током претходних година изнајмљивани су и адаптирани простори за пријем и боравак деце. Потребама све већег броја родитеља за смештајем деце у Војки изашло се у сусрет адаптирањем  простора при ОШ „М. Хаџић“ за  групе вртићких узраста као и за групе припремног предшколског програма у адаптираном објекту „Зека“. Од јануара 2008. године деца из Крњешеваца бораве у новоизграђеном објекту при ОШ „М. Хаџић“. Тренутно овај простор задовољава потребе становника Крњешеваца.

Због све већег броја породица које имају потребу за боравком деце у вртићу у току радне 2022/2023.године наша установа је проширила капацитете адаптирањем објекта у Старој Пазови и објекта у Новој Пазови.Том приликом смо у одређеној мери али не и потпуно створили услове за пријем све деце.

У сарадњи са јединицом локалне самоуправе и компанијом МТУ, са почетком радне 2023/2024. године отворен је нови вртић којим смо додатно проширили капацитет наше установе.

Од момента свог оснивања до данашњег дана, потребе за пријем деце у нашу установу су континуирано расле. У складу са тим, у овом тренутку наша установа своју делатност реализује у шеснаест различитих објеката у оквиру 89,5 васпитне групе.

Наша предшколска установа је упућена на природно и друштвено окружење у коме се налази, јер је то најбољи начин интеграције свих његових елемената у живот и искуство деце. Сарадња са друштвеном средином се планира и континуирано реализује са циљем да се вртић повеже са локалном заједницом, да се популарише посвећеност и брига о најмлађима, да се представе квалитетни облици сарадње са свим актерима у реализацији делатности наше установе и укаже на примере добре праксе рада наших васпитача. Међусобно умрежавање и повезаност у великој мери може допринети сталном побољшању услова рада у вртићу и развијању квалитетног реалног програма. У развијању програма настојаћемо да искористимо све расположиве ресурсе у нашем окружењу и реализујемо различите размене у интересу васпитања и образовања деце предшколског узраста.

За потребе имплементације нових Основа програма свакако је један од приоритетних задатака у наредном периоду подстицање сарадње са локалном заједницом и у том смислу се предвиђају различите активности. Облици сарадње се оквирно планирају на почетку сваке радне године, а конкретизација се реализује на нивоу сваке васпитне групе у складу са њеним реалним контекстом. Деца ће посећивати ликовне изложбе у оквиру Центра за културу у Старој Пазови, градске библиотеке, локална предузећа, поште, банке, ватрогасне станице, полиције, апотеку, спортска друштава, културно-уметничких друштава, пијацу, Дом здравља, аутобуску и железничку станицу. На овим местима се деца упознају са особама које тамо раде и са пословима који се тамо обављају. У нашем окружењу постоје и многе занатске радње у којима деца могу да се упознају са занимањима људи, као и алатима са којима рукују (фризери, оптичари, кројачи, обућари, пекари...). Наша средина је специфична по бројним сеоским домаћинствима која могу представљати подстицајну средину за учење. У непосредној близини вртића, налази се градски парк у ком деца често бораве, а недалеко од вртића налази се Гајићева бара, где деца такође могу уживати у природи. У планирању и реализацији делатности наше установе настојаћемо да искористимо све потенцијале нашег окружења и на тај начин омогућимо утицај истог на обликовање реалног програма.

ОРГАНИЗАЦИОНА СТРУКТУРА УСТАНОВЕ

СТАРА ПАЗОВА

Поред централног објекта „Сунце“ васпитно-образовни рад реализује се у још четири адаптирана објекта: „Чаролија“, „Сунашце“, “Звончић” и „Симба“ Такође, васпитно-образовни рад остварује се и у групама при ОШ „Б.П. Пинки“ и ОШ „Х.Ј. Чмелик“.

НОВА ПАЗОВА

Васпитно-образовни рад остварује се у објектима „Бубамара“, „Лептирић“, “Oaза“ и „Авиончић“ и објекту „Палчица“ при ОШ „К. Михајло“.

ВОЈКА

У Војки се васпитно-образовни рад остварује у објектима „Зека“ и „Пчелица“ при ОШ „М. Хаџић“.

ГОЛУБИНЦИ

У Голубинцима деца бораве у објекту „Бамби“.

КРЊЕШЕВЦИ

У Крњешевцима васпитно-образовни рад реализује се у објекту „Петар Пан“ при ОШ

„М. Хаџић“

Целодневни боравак у ПУ „Полетарац“ одвија се у трајању од 12 часова, тј. од 05:30 до 17:30. Статутом ПУ „Полетарац“ утвђено је да се васпитно - образовни рад изводи на српском језику, а у васпитно - образовним групама у Старој Пазови којима су обухваћена деца словачке народности ( 3 групе ) и на словачком језику.

Е mail адреса је poletarac.pazova@gmail.com

web страница је [www.poletarac.co.rs](http://www.poletarac.co.rs)

**СИСТЕМАТИЗОВАНА РАДНА МЕСТА СА БРОЈЕМ ИЗВРШИЛАЦА**

|  |  |  |
| --- | --- | --- |
|  |  Назив посла |  Бр. извршилаца |
| 1. | ДИРЕКТОР УСТАНОВЕ | 1 |
| 1 а) | ПОМОЋНИК ДИРЕКТОРА  | 1 |
| 2. | ШЕФ РАЧУНОВОДСТВА  | 1 |
| 3. | САМОСТАЛНИ ФИНАНСИЈСКО – РАЧУНОВОДСТВЕНИ САРАДНИК | 1 |
| 4. | РЕФЕРЕНТ ЗА ФИНАНСИЈСКО-РАЧУНОВОДСТВЕНЕ ПОСЛОВЕ  | 1 |
| 5. | СЕКРЕТАР УСТАНОВЕ | 1 |
| 6. | ДИПЛОМИРАНИ ПРАВНИК ЗА ПРАВНЕ, КАДРОВСКЕ И АДМИНИСТРАТИВНЕ ПОСЛОВЕ  | 1 |
| 7.  | РЕФЕРЕНТ ЗА ПРАВНЕ, КАДРОВСКЕ И АДМИНИСТРАТИВНЕ ПОСЛОВЕ | 1 |
| 8. | ТЕХНИЧКИ СЕКРЕТАР | 1 |
| 9. | СЛ. ЗА ОДНОСЕ СА ЈАВНОШЋУ – СОЦИЈАЛНИ РАДНИК | 1 |
| 10. | СЛУЖБЕНИК ЗА ЈАВНЕ НАБАВКЕ | 1 |
| 10. | ВАСПИТАЧ – РУКОВОДИЛАЦ РАДНЕ ЈЕДИНИЦЕ – ВРТИЋА  | 11 |
| 12. | ВАСПИТАЧ  | 87 |
| 13. | ПОМОЋНИ НАСТАВНИК - САРАДНИК У ВАСПИТНО-ОБРАЗОВНОМ РАДУ | 1 |
| 14. | МЕДИЦИНСКА СЕСТРА – ВАСПИТАЧ – РУКОВОДИЛАЦ РАДНЕ ЈЕДИНИЦЕ – ЈАСЛИЦА  | 2 |
| 15. | МЕДИЦИНСКА СЕСТРА – ВАСПИТАЧ  | 39 |
| 16. | СТРУЧНИ САРАДНИК - ПЕДАГОГ | 2 |
| 17. | СТРУЧНИ САРАДНИК - ПСИХОЛОГ | 1 |
| 18. | СТРУЧНИ САРАДНИК – ПЕДАГОГ ФИЗИЧКОГ ВАСПИТАЊА | 1 |
| 19. | СТРУЧНИ САРАДНИК – ЛОГОПЕД | 2 |
| 20. | САРАДНИК ЗА УНАПРЕЂИВАЊЕ ПРЕВЕНТИВНО-ЗДРАВСТВЕНЕ ЗАШТИТЕ | 1 |
| 21. | САРАДНИК – МЕДИЦИНСКА СЕСТРА ЗА ПРЕВЕНТИВНО-ЗДРАВСТВЕНУ ЗАШТИТУ И НЕГУ | 8 |
| 22. | САРАДНИК ЗА ИСХРАНУ -НУТРИЦИОНИСТА  | 1 |
| 23. | ГЛАВНИ КУВАР  | 2 |
| 24. | КУВАР | 6 |
| 25. | СЕРВИРКА  |  13  |
| 26. | СПРЕМАЧИЦА  | 31 |
| 27. | СПРЕМАЧИЦА- ВЕШЕРКА  | 2 |
| 28. | ДОМАР / МАЈСТОР ОДРЖАВАЊА - ШЕФ ТЕХНИЧКЕ СЛУЖБЕ | 1 |
| 29. | ДОМАР / МАЈСТОР ОДРЖАВАЊА  | 3 |
| 30. | ВОЗАЧ | 2 |
| 31. | МАГАЦИОНЕР/ЕКОНОМ  | 2 |
|  |  УКУПНО: | 228 |

 **МИСИЈА УСТАНОВЕ**

ИГРА као спонтана активност која утиче на све аспекте развоја детета (сензомоторни, когнитивни, емоционални, социјални, морални, …)

РАД прилагођен развојним и актуелним потребама деце, њиховим интересима и потенцијалима уз истовремено поштовање права детета. Заснован је на развијању истраживачког духа, критичког мишљења, различитости и толеранције.

ПОДСТИЦАЈНО ОКРУЖЕЊЕ и довољно простора за игру омогућавају истраживање, стицање нових искустава, проналажење сопствених путева размишљања и активно учешће детета у животу и раду установе.

БРИГА О ФИЗИЧКОМ ЗДРАВЉУ ДЕЦЕ кроз боравак на свежем ваздуху, јутарњу гимнастику, свакодневне физичке вежбе, вежбе обликовања, прегледе педијатра, стоматолога, правилну исхрану, …

САРАДЊА СА РОДИТЕЉИМА у свим областима, на обострану корист и добробит детета и породице.

 **ВИЗИЈА УСТАНОВЕ**

Желимо да будемо  установа:

У којој се дете осећа срећно, сигурно и задовољно, у којој се поштује дететова различитост, пoдстиче развој и негује индивидуалност,

У којој се негују партнерски односи са родитељима и где је сваком детету омогућено да буде укључено у програме раног образовања,

У којој ћемо ужој и широј заједници приближити вредности и значај раног васпитања и образовања.

**2.ПРЕДШКОЛСКА УСТАНОВА КАО МЕСТО РЕАЛНОГ ПРОГРАМА ВО РАДА**

Основама програма одређује се концепција предшколског васпитања и образовања која обухвата схватање детета и његовог учења и развоја, схватање природе праксе и програма предшколског васпитања. Ова схватања представљају теоријско-вредносне постулате и њима се исказује шта се сматра важним и вредним и чему тежимо у програму предшколског васпитања и образовања.

У Основама програма када је реч о разумевању детета питање индивидуалног развоја се помера на друштвено културну конструкцију детињства и истиче се улога детета као социјалног актера у процесу свог одрастања. Основна полазишта у развијању програма су вера у капацитет деце предшколског узраста, истицање значаја игре на овом узрасту, стварање прилика за истраживање и значаја заједничког учешћа деце и одраслих у процесу учења и развоја.

У предшколској установи се уважава право сваког детета на процес образовања кроз неговање добробити детета и пружање подршке свим његовим потенцијалима.

ПРОГРАМ ВАСПИТНО-ОБРАЗОВНОГ РАДА СА ДЕЦОМ КАО ИЗРАЊАЈУЋИ ПРОГРАМ ЗАЈЕДНИЧКОГ ЖИВЉЕЊА

Заснивати праксу на концепцији Основа програма подразумева континуирано читање самог документа, преиспитивање властитих полазишта и уверења, размену искустава са колегама и мењање сопствене праксе.

Вртић је место заједничког живљења где се кроз процес заједничког учешћа деце и одраслих конструишу знања кроз активности које за њих имају смисла. У складу са тим, програм није готов модел који је унапред испланиран у оквиру појединачних активности са издвојеним садржајима подучавања већ настаје, израња у оквиру флексибилног оквира где се основне вредности конкретизују у оквиру васпитно-образовне праксе. За развој подржавајућег програма важно је планско и промишљено деловање васпитача и смислено повезивање свих учесника у процесу учења и развоја код деце (породице, локалне заједнице и ширег друштвеног контекста). Посебан акценат ставља се на препознавање и уважавање дечије перспективе и коришћење исте као полазиште за све наредне акције.

 Општи циљеви Основа програма

* Да сва деца предшколског узраста, кроз подршку њиховој добробити, имају једнаке могућности за учење и развој.
* Да учешћем у програмима деца имају прилике и могућности да буду срећна, да се осећају задовољно, остварено и прихваћено, да граде односе поверења и уважавања, блискости и пријатељства.
* Да деца развијају диспозиције за целоживотно учење као што су отвореност, радозналост, отпорност (резилијентност), рефлексивност, истрајност, поверење у себе као способног „ученика” и позитивни лични и социјални идентитет, чиме се постављају темељи развијања образовних компетенција.
* Да деца учешћем у програмима имају прилике да упознају, истражују и преиспитују различита подручја људског сазнања и делања, различите продукте културе и начине грађења и изражавања значења.
* Да породице имају могућности и прилике да бирају, активно учествују у васпитању и образовању своје деце на јавном плану, да освесте своје потребе и капацитете и развијају родитељске компетенције.
* Да васпитачи, сестре-васпитачи, стручни сарадници и сарадници, стручњаци из различитих области и други практичари имају прилику да испоље своју аутономију, креативност и професионалност као и проактивно заступање интереса деце и породица.
* Да дечји вртић и друга окружења у локалној заједници (школа, центри културе, спорта и рекреације, отворени простори, друге институције локалне средине) постану простори заједничког учешћа деце и одраслих у учењу и грађењу смисла, кроз дијалог и узајамну подршку.
* Да се васпитачи, стручни сарадници и стручњаци других профила, истраживачи, носиоци образовне политике и сви који се баве предшколским васпитањем и образовањем повезују у истраживачку заједницу која кроз истраживања и узајамну подршку гради квалитет предшколског васпитања и образовања.

Циљ програма предшколског васпитања и образовања јесте подршка добробити детета. У најширем смислу добробит је капацитет успешног функционисања и неговања људских потенцијала за развој и напредак.

Остваривање добробити реализује се кроз односе које дете развија са физичким окружењем, вршњацима и одраслима у реалним ситуацијама делања(сад и овде). У том смислу адекватно подржавање добробити подразумева низ активности усмерених на дете.

Запослени у васпитно-образовном раду се упознају са свим димензијама добробити, а затим своје разумевање и искуства размењују са колегама.

Важно је континуирано стварати услове како би дете у вртићу било сигурно, имало континуитет у односу са значајним блиским особама и било активно укључено у све што се око њега дешава. У односима са децом потребно је неговати блискост, осетљивост и персонализованост кроз препознавање дететових потреба и разумевање његове перспективе. Значајно место заузима неговање односа уважавања као процеса грађења узајамног разумевања и поштовања. Васпитач адекватним планирањем, поступцима и организацијом остварује баланс у свим дешавањима и активностима у току развијања реалног програма.

Дете учи сопственим учешћем у заједничким активностима са вршњацима и другим одраслима у што у Основама програма дефинишемо као делање детета. Истиче се значај игре као основа за развијање свих димензија добробити детета и у том смислу је важно стварати подстицаје да у оквиру игре дете истражује, гради односе, ствара симболе, радује се и ужива. У реалном програму васпитач подржава игру кроз различите типове игара. У оквиру отворене игре васпитач припрема средину и прати ток игре, у проширеној игри улога васпитача је да се игра заједно са децом и на тај начин пружи подршку док у вођеној игри васпитач иницира исту и усмерава је у договору са децом.

У оквиру реалног програма деца учествују у различитим ситуацијама које су део животног контекста деце и одраслих а то су рутине, ритуали и аутентични догађаји у вртићу и ван њега. То су такође ситуације у оквиру којих дете гради односе и развија симболичко изражавање. Васпитач подржава учешће деце у овим ситуацијама тако што их планира и интегрише као део програма. Подстиче самосталност код деце у обављању рутина и обезбеђује устаљени ритам истих. Планиране ситуације учења су ситуације у које се улази са намером да се нешто истражи, сазна и открије. Оне су увек делатне за децу и смисаоно повезане са темом/пројектом. У планираним ситуацијама учења васпитач не даје готова знања већ подстиче децу да испробавају различите могућности, међусобно упоређују искуства и долазе до решења на различите начине. У овим ситуацијама учења деца коконструишу своје знање, развијају стратегије истраживања и уче да уче.

Принципи развијања реалног програма

Непосредни програм васпитно-образовног рада (реални програм) је обликован контекстом предшколске установе односно конкретног вртића у коме се развија. Контекст чине култура и структура вртића, непосредна заједница и сви учесници програма. У развијању реалног програма потребно је континуирано преиспитивање културе и структуре вртића како би установили у којој мери су оне усаглашене са концепцијом програма. У складу са тим неопходно је континуирано сагледавање система вредности, норми понашања, писаних и неписаних правила као и сагледавање организационе структуре и покретати дискусије о истом.

На нивоу сваког појединог објекта, на састанцима тимова важно је разговарати о системима вредности које негујемо, правилима у установи, о очекивањима и обрасцима по којима установа функционише како би на основу заједничког промишљања дефинисали значења и градили културу наше установе. За развијање квалитетног програма неопходно је преиспитивање организационе структуре установе, начина на које она утиче на обликовање програма и у којој мери су усаглашене са концепцијом.

У развијању програма који је усмерен на подржавање добробити детета руководимо се принципима који проистичу из саме концепције. Одражавање истих огледа се у развијању реалног програма у ком су јасно видљиви односи које градимо са свим учесницима васпитно образовног процеса, кроз заједништво, присуство интегрисаног приступа где полазимо од постојећег искуства које надограђујемо, кроз стварање прилика да дете истражује и дели са другима властиту идеју.

Нарочита пажња мора бити усмерена на физичко окружење и у том смислу акценат мора бити на променама у простору и стварању подстицајне средине за учење и развој. Васпитачи простор стално развијају, обогаћују и осмишљавају. Сви простори у вртићу се користе као места за учење где бораве деца свих узраста и реализују заједничке акције. Ходници, сале, атријум и остали заједнички простори се уређују тако да буду изазовни за децу и подржавају њихова интересовања. Веома је значајно свакодневно коришћење отворених простора за различите игре и активности у свим временским условима. Како би и ови простори били подстицајни важно је континуирано уређивати површине на отвореном и стварати услове за безбедну игру и истраживање.

За развијање квалитетног програма изузетно је важно развијати различите видове сарадње са породицама као примарног и најважнијег васпитача деце. Својим поступцима и личним примером градимо партнерство кроз сталну отворену комуникацију, узајамно поверење и поштоваање, уважавањем перспективе другог и заједничко доношење одлука. Веома је значајно развити различите облике сарадње са локалном заједницом и на тај начин створити услове да се деца осећају као социјали актери у процесу свог одрастања. Различити простори у заједници могу бити места за реализацију различитих активности и учење деце. Повезивање са локалном заједницом, такође може омогућити породицама повезивање са другим институцијама у чијем је средишту такође интерес детета.

Начини планирања и документовања

Пракса васпитања и образовања је веома сложена и јединствена у оквиру контекста сваке поједине групе. У том слислу ни једна концепција не може дати готова решења јер њена примена и развијање реалног програма подразумева преиспитивање теорије и праксе, посматрање испреплетаности односа, активности и акција и као таква се не може детаљно предвидети. Васпитач се током развијања програма стално усаглашава са децом и предвиђа различите могућности за учење.

У процесу развијања реалног програма који подржава добробит деце акценат је на интегрисаном приступу. Фокус васпитача је на стварању прилика да деца уче кроз јединство оног што доживаљавају и онога што чине(односи и делаље). Планирање у интегрисаном приступу може бити тематско или пројектно. Да би се тема/пројекат заснивали на принципима развијања реалног програма планирање подразумева предвиђање само неколико корака унапред у складу са потребама и интересовањима деце. Идеја за тему/пројекат може да проистекне из свакодневних искустава која деле деца и одрасли, из игре деце, из проблематике која заокупља њихову пажњу као и из различитих догађаја у самом вртићу или локалној заједници. Тема или пројекат могу да трају од неколико дана до неколико месеци у зависности од идеја и провокација које уносе сви који су укључени у пројекат како би се деца подстакла на размишљање и истраживање. Фокус у реализације пројекта није само долажење до решења, већ на акцијама и различитим активностима која доводе до истог. Посебан значај и смисао за дете имају аутентична решења која сами креирају. Из овога и произилази улога васпитача у планирању, а то је пре свега планирање подршке учењу и развоју.

У том смислу, улога васпитача у циљу пружања подршке огледа се у подржавању иницијативе деце кроз подстицање размена између деце и одраслих, стварањем могућности да праве различите изборе, слушање деце и интеграцију њихових предлога у програм.

Васпитач документује свој рад у обрасцима за планирање које се сукцесивно надограђују током процеса развијања теме/пројекта. План садржи орјентациони назив теме/пројекта, образложење како је дошло до покретања теме/пројекта и датум почетка и краја реализације. Такође садржи и изворе сазнања за васпитача, потребне материјале, предложене идеје за активности са децом, потребне ресурсе, могуће начине учешћа породица и других учесника и места у локалној заједници као места учења. Током развијања пројекта васпитач са децом израђује почетне, процесне паное, који одражавају живот групе кроз фотографије, питања и коментаре и приказ промена у физичкој средини.

Процес учења и развоја детета документује се кроз дечји портфолио у оквиру ког се бележе разне активности и начини на које се пружа подршка деце. У том смислу за документовање се могу користити различити начини праћења кроз фотографије, видео записе, исказе деце, настале продукте, приче о учењу, различите скале , скице, предлоге родитеља.

ВРСТЕ ПРОГРАМА И УСЛУГА

Предшколски узраст је период живота у ком се са много енергије и ентузијазма уз лакоћу овладава сложеним капацитетима од којих касније зависи успешност функционисања у даљем животу.У том смислу предшколско васпитање и образовање је усмерено на развој дугорочних циљева који ће створити компетенције за целоживотно учење.

Програм настаје и гради се у реалном контексту васпитно-образовне праксе. У његовом средишту је дете које успоставља односе са вршњацима, физичким окружењем и одраслима у реалним, животним ситуацијама. Будући да је наше полазиште вера у потенцијале деце предшколског узраста, веома је важно да његове потребе, искуства и личне снаге буду у центру наше пажње. Програм је конципиран тако да омогућава интеракцију са свим актерима у васпитно образовном процесу и да као такав буде подржавајући, стимулативан и са мноштвом активности које изазивају зачудност.

Од 01.09.2021. наша установа примењује концепцију нових Основа програма. Језгро промене у ПУ „Полетарац“ је објекат „Бубамара“ у Новој Пазови. У складу са системима подршке у оквиру процеса имплеменатације нове концепције имали смо менторску подршку у трајању од шест месеци, као и подршку у оквиру Професионалне заједнице учења и посете кластер центрима у оквиру хоризонталног учења ЗУМ. Програм рада ћемо континурано усаглашавати и развијати кроз конкретизацију контекста предшколске установе и адекватном стратегијом васпитача и стручних сарадника која подразумева заједничко развијање програма, праћење, вредновање и документовање истог.

ПУ „Полетарац“ ће васпитно-образовни рад реализовати у складу са општом принципима образовања и васпитања дефинисаним у Закону о основама система образовања и васпитања. Сва деца морају имати једнака права и доступност свих облика предшколског васпитања. У том смислу нема дискриминације на основу пола, религијске или етничке припадности, здравственог стања и сметњи у развоју као ни по другим основама у складу са законом. У реализацији своје делатности у нашој ПУ уважава се потреба и право деце и породица. Уважавањем мишљења другог, укључивањем у одлучивање и уз активно учешће свих актера васпитно-образовног процеса градимо односе са породицом, локалном заједницом и широм друштвеном средином. Аутентичност као принцип васпитања и образовања подразумева целовит приступ детету уз уважавање свих његових особености. У складу са тим неговаћемо игру деце као један од начина дечјег учења и изражавања. Кроз планирање и програмирање различитих активности у складу са потребама деце и породице, у оквиру делатности ПУ „Полетарац“ унапређиваћемо квалитет образовања и васпитања поштујући специфичност наше установе и локалне заједнице.

Предшколска установа „Полетарац“ нуди програм целодневног боравка у трајању од 12 часова и полудневног боравка у трајању од 4 сата.

Од укупно 89,5 васпитне групе целодневни боравак се реализује 80,5 група, а 9 група реализује васпитно-образовни рад у полудневном трајању.

Развили смо оперативни план подршке за децу која нису обухваћена предшколским васпитањем и образовањем.

ОПЕРАТИВНИ ПЛАН АКТИВНОСТИ ЗА ПОВЕЋАЊЕ ОБУХВАТА ДЕЦЕ ПРИПРЕМНИМ ПРЕДШКОЛСКИМ ПРОГРАМОМ

|  |  |  |  |  |
| --- | --- | --- | --- | --- |
| **Активности** | **Носиоци реализације** | **Време реализације** | **Динамика реализације** | **Место реализације** |
| На локалној телевизији, дато је обавештење везано за обавезно похађање ППП и информације о потребној документацији за упис. | Сарадник за маркетинг и односе са јавношћу |     Март Април | Вест емитована у више термина | РТВ Стара Пазова |
| Обавештење за родитеље о упису деце објављено на сајту установе, сајту општине, кроз локалне медије и истакнуто на свим објектима  у установи | Сарадник за маркетинг и односе са јавношћу |     Март  | Континуирано  | Објекти установе и сајт ПУ „Полетарца“ |
| Мапирање деце из осетљивих група                         | Представници Дома здравља ( др.М. Пешић, председник ИРК, В. Поповић, соц. радник, логопед М. Грабовица ), логопед  „Полетарца“ Д. Ракић | Током године | По потреби |           Дом здравља „Др. Ј. Ј. Змај“, ПУ „Полетарац“ |

|  |  |  |  |  |
| --- | --- | --- | --- | --- |
| Информације о укључености деце са сметњама у развоју у ППП, слање спискова деце приспеле узрастом за ППП | Координатор ИРК | Током године | По потреби | Општина Стара Пазова |

|  |  |  |  |  |
| --- | --- | --- | --- | --- |
| Мапирање деце из осетљивих група, хранитељских породица                | Р.Стојановић, социјални радник  | Током године | По потреби | Центар за цоцијални рад, Стара Пазова |
| Мапирање    деце из ромске популације, инфо сесије о упису у ППП | Александар Балиновић,координатор за ромска питања Оливера Јовановић,здравствени медијатор | Јул,август  | По потреби | Инфо сесије у СО Ст. ПазоваОбилазак ромских породица |
| Информације о укључености деце са сметњама у развоју у ППП и њихово укључивање у програме подршке из домена социјалне заштите | Тања Тодоровић,директор ШОСО „Антон Скала“Зденка Вуковић,психолог ШОСО „Антон Скала“Данијела Ракић,логопед ПУ „Полетарац“ | Током године | По потреби | ШОСО„Антон Скала“ПУ“Полетарац“ |
| Укључивање породица које добијају помоћ „Црвеног крста“ | Бранка Пантелић | Јул, август  | По потреби | „Црвени крст“Стара Пазова |

ДОДАТНИ ПРОГРАМИ И ПРОЈЕКТИ

Енглески језик

У васпитно-образовним групама целодневног боравка у Старој и Новој Пазови, реализује се и програм „Развијање и неговање матерњег и нематерњег језика и интеркултуралности код деце у Војводини“, који подржава Секретаријат за образовање и културу ИВАПВ. Програм су изучиле и реализују: Наташа Стојановић, Данијела Вујнић,  Весна Радивојевић – Махо, Мирослава Врбајац.

Са развијањем комуникативних вештина на нематерњем језику се почиње у средњим узрасним групама (деца узраста 4 год.). Активности се одвијају свакодневно у трајању од 15 до 20 минута. Овим методом (комуникативно – искуствени ) деца уче нематерњи језик у уобичајеним животним ситуацијама ( за време одржавања личне хигијене у купатилу, или у трпезарији за време оброка, или играјући се програмом предвиђених игара...). За усвајање овог програма користе се играчке и материјали који постоје у групама, али и постери, компакт дискови на енглеском језику, сликовнице на енглеском, дечји речници, картице, књиге...

Програм се заснива на савременим поставкама о усвајању нематерњег језика на раном узрасту, а то су:

\*усвајање језика је креативан процес, а способност деце да опонашају оно што чују у свом окружењу само им помаже да искористе језичку креативност којом их је природа обдарила

\*језичко-спознајни механизам у мозгу деце предшколског узраста поседује флексибилност која омогућује да деца нематерњи језик усвајају на начин близак усвајању матерњег језика, тј. природним путем

\*у усвајању језика природним путем много помажу ситуације у којима се одвија говор све оно што је у тренутку говорног чина приступачно чулима детета које усваја језик

\*поред контекста у којем се одвија говор тј. заступљености онога што је приступачно чулима детета, потребно је да дете уложи умне напоре како би усвојило језик.

Програм „За чистије и зеленије школе у Војводини“

И ове године планирамо учешће наше установе у програму Покрајинског секретаријата за урбанизам и заштиту животне средине „За чистије и зеленије школе“. На овај начин будимо свест код деце о чувању животне средине и рециклажи. Током године у складу са концепцијом програма планирају се разне активности кроз које деца уче о овој важној теми, правимо играчке од рециклажног материјала, изложбе радова на тему екологије, рециклирамо папир, лименке..., обележавамо Дан планете Земље, Дан шума, Дан птица, Дан воде....У реализацији овог програма учествују сви запослени из наше установе.

Елементи Монтесори педагогије у раду са децом

Монтесори метод обухвата три елемента:

1)ДЕТЕ       Баспитно-образовни рад М.Монтесори заснован је на дечјој природи.  Посао одраслих не састоји се у подучавању, него у помоћи дечјем мозгу да само ради и развија се, јер поседује квалитете који му то омогућују

2)МОНТЕСОРИ  АМБИЈЕНТ-СРЕДИНА      Добро припремљена средина (амбијент) је компонента у којој ће се деца осећати пријатно, слободно и сигурно. Сви учесници ће бити ангажовани и бирати своје активности. Средина је „храна“  за развој  менталне структуре детета. Монтесори амбијент подразумева подстицајни простор, где дете само себе развија.

 3)МОНТЕСОРИ  ВАСПИТАЧ   Задаци Монтесори васпитача су : посматрање деце, очување и надгледање прибора и реда у припремљеној околини, израда нових материјала, презентација вежби, поштовање постигнуте концентрације – не прекидати дете у игри.

\*Опрема за Монтесори програм:

Монтесори програм подразумева и посебан амбијентални моменат у смислу опремања простора, преко дидактике и развојног материјала. Развојни материјали су груписани према центрима интересовања:

 - материјали за практични живот;

 -сензо-перцептивни материјали;

 -математички материјали;

 -језички материјали;

 -космички материјали.

\*Особине монтесори материјала су:

-видљивост и доступност детету,

-примерен склоностима и потребама детета,

-подстиче дете на активност,

-испуњава високе естетске критеријуме,

-ограничена количина – само један примерак материјала,

-контрола грешке – самоконтрола.

Дете предшколског узраста пролази кроз појаве свести и воље, самим тим постаје самостално биће. Комбинацијом Монтесори филозофије и Монтесори дидактике , дете сакупљањем нових знања континуирано развија своју свест. Важно је код деце препознати и подједнако ангажовати све сфере интересовања, а то су:

* Центар практичног живота
* Сензорно- перцептивни центар
* Језик
* Математика
* Космички центар.

Боравећи најчешће 4. године у вртићу деца пролазе кроз све едукативне материјале, кроз које искуствено доживљавају и упознају свет.

„Помози ми да урадим сам“. М.Монтесори

Програм „Разиграно родитељство“

У току радне 2022/2023 године. наша општина је узела учешће у програму „Разиграно родитељство“ међу 28 општина које ће имати могућност да учествују у овом великом пројекту.

Програм „Разиграно родитељство“ развијен је у оквиру пројекта „Подстицајно родитељство кроз игру“ који спроводе Влада Републике Србије и УНИЦЕФ, заједно са имплементационим партнерима Сталном конференцијом градова и општина и Центром за подршку раном развоју и породичним односима Хармонија, а уз финансијску подршку Фондације ЛЕГО.

Спровођење Програма доприноси остваривању циљева  **Позива на акцију за** **подршку развоју деце у раном детињству**, који су 2018. године потписали надлежни министри за област здравствене заштите, социјалне заштите и образовања, заједно са председницом Националног савета за права детета, а којим се подршка родитељству истиче као први од шест мулти-секторских приоритета у области друштвене подршке деци на раном узрасту у Републици Србији.

Тим поводом обуку везану за овај програм похађало је 19 васпитача, медицинских сестара васпитача и стручних сарадника наше установе. Реализација акција у оквиру овог програма наставља се и у наредном периоду.

#  ПРИГОДНИ И ПОВРЕМЕНИ ПРОГРАМИ

Одмор и боравак деце у природи планира се за децу 3 – 6,5 година током зиме или пролећних месеци у трајању 5-7 дана као повремени програм .

 Jеднодневни излети за децу (посета зоолошком врту, позоришту, излети у природи и сл.) планирају се током радне године и имају за циљ остваривање културно-рекреативних активности и одмора за децу.

Планирање активности је повезано са садржајима који ће децу подстаћи у датој средини на игру и самоактивност, a редослед и организација активности ће зависити од потреба деце и услова боравка.

Функција пригодних и повремених програма су: пружање могућности за социјализацију, подстицање физичког раста и развоја, култивисање стваралачког истраживања и способности комуникације, осамостаљивање, богаћење непосредног искуства о природи.

ФИЗИЧКО ОКРУЖЕЊЕ КАО ДИМЕНЗИЈА ПРОГРАМА

Физичко окружење подразумева просторно временску организацију у устанoви и на директан начин обликује положај детета у програму. Односи који проистичу из физичког окружења и којима се оно обликује чине непосредну средину за учење. Простор на најдиректнији начин одражава концепцију програма и зато се нарочита пажња посвећује истом, његовој реорганизацији, осмишљавању, богаћењу и ускађивању са потребама и интересовањима деце.

Физичко окружење треба да подржава сарадњу, подстиче разне начине груписања деце и њиховог заједничког учешћа. Простор мора бити безбедан и предвидљив са мноштвом полуструктуираних и неструктуираних материјала који омогућавају различите начине изражавања. На тај начин подстичемо истраживање, стваралаштво и експериментисање. Како би подржали иницијативу материјали морају бити приступачни и груписани тако да деца могу да их реорганизују. Простор треба да буде изазован са мноштвом реалних и аутентичних предмета који одражавају реални живот деце. У циљу подршке раној писмености деци треба да буду доступни различити штампани материјали, плакати, књиге и сликовнице. Добро структуирана физичка средина треба да одражава реални контекст групе, дечја искуства, заједничке идеје и вредности. Да би пружили подстицај телесном, естетском и сензорном осећају у простору треба да буду доступни предмети који ће омогућавати истраживање текстура, мириса, звукова где начином њихове организације стварамо склад и маштовите и тајанствене просторе.

У складу са свим наведеним, простор у радној соби стуктуиран је на различите просторне целине помоћу ниских полица, преграда и разних прозирних материјала. Дефинисаним просторним целина омогућавамо деци сигурност у простору, његову предвидљивост где ће бити сасвим јасно где се шта налази. Одабир просторних целина врши се на основу интересовања и потреба деце, конкретног простора, узраста деце и у зависности од теме/пројекта, на нивоу сваке васпитне групе. Сваку просторну целину васпитач богати уношењем различитих материјала и средстава са циљем да прошири игру и истраживање. Најчешће просторне целине су литерарна, за конструисање, за симболичку игру, за осамљивање и скривање, за звук и покрет.

Простор у реалном програму поред радних соба подразумева и остале расположиве просторе у оквиру вртића. Дворишни простор, атријум, ходници, сале су такође места која треба да буду инспиративна и изазовна где се ствара могућност заједничког учешћа деце различитих узраста и других одраслих. То су драгоцена места у којима је безброј ситуација за учење и развој деце.

У складу са концепцијом програма у оквиру које се истиче значај физичке средине коју дефинишемо као трећег васпитача посебна пажња и енергија свих запослених у нашој установи усмерена је на стварање подстицајне средине. Сви запослени су упознати са концепцијом програма уз посебан фокус на физичко окружење.

Истичући значај физичке средине, како у размени са васпитачима тако и са родитељима, кроз заједничке акције са породицама и уз подршку техничке службе из наше установе у неким објектима су оплемењена дворишта вртића. Структуирање дворишта у оквиру објеката наше установе је свакако један од приопритетних задатака на чему ће се континуирано радити. У радним собама свих објеката у току реализације васпитно-образовног рада су формиране просторне целине које су се полако богатиле у складу са потребама деце и реалним контекстом саме групе. Ходници су се богатили различитим подстицајима за децу и тако постали један од омиљених места за игру. У сусрет променама у свим радним собама као и ходницима наших објеката делимично су формиране просторне целине у складу са потребама деце.

Полазећи од приоритета установе који се односи на имплементацију нових Основа програма предвиђено је даље реструктуирање свих простора вртића у циљу унапређења квалитета средине за учење и развој. У оквиру развојног плана установе то нам је један од праваца развоја у наредном периоду. У том смислу планира се набавка намештаја, дидактичких средстава, потрошног материјала и ИКТ опреме како би се реални програм развијао у складу са програмском концепцијом, што је усклађено са финансијким планом за текућу радну годину.

Објекат „Бубамара“ броји 17 група јасленог, вртићког и предшколског узраста. Будући да је овај објекат језгро промене у имплементацији нове концепције, први је опремљен адекватном опремом, пертини креветићима, адаптираним ниским преградним полицама и одговарајућим материјалима. Јаслене групе располажу терасама које се опремају и богате кроз сарадњу са породицама. Поред радних соба, објекат располаже медијатеком која се користи за различите заједничке активности на нивоу објекта те је иста опремљена разним справама у складу са потребама деце. Двориште вртића располаже великим летњиковцем у ком деца радо бораве, има бројне мобилијаре који су донирани у предходном периоду, као и терен намењен разним играма и активностима деце. Сваке године се у сарадњи са породицама организују акције оплемењивања отвореног простора, што је планирано и у наредном периоду. Остали објекти наше установе су делимично опремљени адекватном опремом и материјалима у складу са новим Основама програма. У оквиру радних соба делимично су формиране одоговарајуће просторне целине, које се богате различитим материјалима и средствима. Ходници уношењем различитих подстицаја за децу постају инспиративна места заједничке игра и размене искустава деце различитих узраста. Три објекта у којима бораве деца припремно предшколског програма,објекат при школи „Пинки“, при школи „Х.Ј.Чмелик“ и „Палчица“, немају на располагању сопствено двориште, док сви остали објекти поседују адекватне отворене просторе које могу структуирати и богатити у складу са потребама и интересовањима деце кроз сарадњу са породицама. У објектима у којима бораве групе јасленог узраста у којима радне собе имају терасе,исте су делимично опремљене адекватним подстицајима за децу, и на томе треба и даље радити у наредном периоду.

Централни објекат „Сунце“ у Старој Пазови броји 20,5 група јасленог и вртићког узраста. Радне собе су делимично опремљене опремом и материјалима у складу са новим Основама програма. Објекат поседује атријум који је као резултат сарадње васпитача, родитеља и осталих запослених из наше установе опремљен ручно израђеном кухињом од палета и опремљеном реалним предметима. Направљен је аутобус, шатор, од гума разне прескакалице, преуређен је и део за игре у песку. Објекат такође поседује двориште са великом травнатом површином, која нам даје простора за реализацију многих идеја у циљу стварања одговарајућих подстицаја за децу.

**3.ПРЕДШКОЛСКА УСТАНОВА КАО МЕСТО ДЕМОКРАТСКЕ И ИНКЛУЗИВНЕ ПРАКСЕ**

ПАРТНЕРСТВО СА ПОРОДИЦОМ

Сарадња са породицом је кључна за планирање и реализацију квалитетног предшколског васпитања и образовања. Сталним информисањем и укључивањем родитеља у рад подстичемо их да буду активни учесници у васпитању своје деце.

Без суштинског повезивања установе и породице нема ефикасних програма. Тек када су утицаји вртића и породице прожети и усаглашени може се очекивати позитиван утицај на развој предшколског детета. У том смислу је важно да сви актери овог процеса буду међусобно повезани и подржавајући. Заједничким живљењем у вртићу и ван њега морамо градити односе и заједнички разумевати перспективу сваког учесника. Нит коју стварамо заједништвом које чини дете, породица, васпитач и локална заједница представља основу целоживотног учења и развоја сваког појединца. Заједничким деловањем и стварањем прилика за учење дајемо могућност детету да истражује и на тај начин упознаје свет око себе.

Квалитетном сарадњом са вртићем, родитељи добијају јединствену прилику да упознају своје дете и ван породичног контекста као и да учествују у обликовању програма. Такође имају шансу да усаврше своје родитељске компетенције и буду задовољни собом, користећи своје таленте и потенцијале.

Кроз успешну сарадњу с породицом и васпитачи усавршавају своје професионалне компетенције. Успостављањем односа узајамног поверења, добијају подршку од родитеља у припреми и реализацији различитих активности у вртићу. Постајући партнери, родитељи и васпитачи заједнички утичу на развој детета и живот у установи. Постоје различити начини укључивања породица у живот вртића као и информисања породица о развоју и напредовању деце. У установи постоји процедура за решавање различитих потреба деце и родитеља. У складу са тим стручни сарадници наше установе психолог, логопед, педагог и сарадник за физичко су у сваком моменту на располагаљу родитељима и свим запосленима.

На нивоу установе формиран је Централни савет родитеља кога чине представници Савета родитеља вртића. Своје представнике родитељи имају и у Управном одбору установе. Заступајући интересе вртића и деце, укључују се у рад установе предлозима, сугестијама, идејама и другим облицима помоћи. Такође учествују у раду Тимова као чланови и представници.

|  |  |  |
| --- | --- | --- |
| **Облици сарадње** | **Програмски садржаји** | **Реали****Затори** |
| Групни родитељски састанци | Упознајмо сеРазвијање курикулума Општи родитељски састанак у јаслицамаРодитељски састанци  | ВаспитачПедагогПсихологСтручни сарадник за физичко васпитање |
| Општи родитељски састанци | Упознавање родитеља са радом вртићаПрипремљеност детета за полазак у школу | ВаспитачПедагог, психолг логопед |
| Редовно ажурирање сајта установе | Дељење значајних информација на нивоу установе | Службеник за односе са јавношћу и маркетинг установе |
| Кутак за родитеље, индивидуални контакти | Рад са родитељима: Како да олакшамо адаптацију детета на вртићИнформ. родитеља о различитим темамаРазличите заједничке акцијеРадионице за родитељеИнформисање родитеља о јеловнику за децуИнформисање родитеља о акцијама вртића, донаторским акцијама, акцијама за развој породице | педагогпсихологваспитачнутриц.директормед.сестре |
| Мишљење родитеља | Анкетирање родитеља - испитивање потреба и очекивања као основа за планирањеУчешће родитеља у раду стручних органа | Васпитач Психолог, педагог |
| Укључивање родитења у реални живот вртића | Учешће родитеља у реализацији пројеката, подстицање породица за иницирањем активности и давањем предлога | Васпитачи, мед.сестре васпитачи,родитељи |
| Праћење адаптације | Упитници за праћење адаптације новоуписане деце (за мед. сестре и васп.) | Психолог,васпитачи, родитељи, медиц. сестре |

Родитељи представљају прве моделе које деца опонашају и од велике су помоћи васпитачу у њиховом разумевању. Доживљавање родитеља као активних партнера васпитачима у раду је од пресудне важности за успешан васпитно-образовни процес. Резултати евалуационих студија програма предшколског васпитања показују да су највећи и најдуготрајнији ефекти оних предшколских програма који обухватају и укључивање породице. Користи су многобројне...

Корист за дете која се остварује сарадњом са породицом:

континуитет породичног и институционалног васпитања

лакша адаптација и боље прихватање вртића

контакт са већим бројем одраслих

сагледавање родитеља у другим улогама

Корист за родитеље:

упознавање свог детета ван породичног контекста

усавршавање родитељских вештина

лична сатисфакција – испољавање властитих способности, талената...

Корист за васпитаче:

повећање професионалне компетенције – бољим познавањем родитеља боље ће се разумети дете и породичан контекст из којег оно долази

већа подршка, разумевање и уважавање од стране родитеља

техничка помоћ – од добијања идеја до помоћи у реализацији

ПОВЕЗАНОСТ СА ЛОКАЛНОМ ЗАЈЕДНИЦОМ

Заједница обликује услове и начине одрастања детета и праксу предшколске установе. Циљ сарадње са другим установама и разним институцијама у васпитно-образовном процесу јесте размена искустава, унапређење самог процеса и укључивање деце са сметњама у развоју у ширу друштвену заједницу. Остваривањем адекватне сарадње предшколске установе са другим институцијама повезујемо се са друштвеном заједницом и обогаћујемо своју праксу коришћењем ресурса исте. Учешћем деце у различитим различитим акцијама и манифестацијама деца ће имати прилике да развијају осећај припадништва, властити идентитет, стварају нова искустав и стичу умећа.

Општина Стара Пазова, у оквиру пет месних заједница у којима наша установа има вртиће даје могућности развоја наше делатности кроз стварање предуслова за остваривање сарадње са другим институцијама и организацијама које се такође баве децом. У циљу континуираног унапређивања делатности којом се бавимо, запослени из наше установе негују партнерске односе са представницима локалне заједнице, другим институцијама и пре свега породицама.

Богату сарадњу остварујемо са основним школа на територији наше општине и на тај начин обезбеђујемо континуитет у оквиру различитих животних окружења. Васпитачи и стручни сарадници заједно са учитељима из основних школа на територији наше општине организују радне састанке и договарају се о видовима и специфичностима транзиције деце.

Посебан акценат је на упознавању учитеља, посети школи, реализацијом различитих активности и спровођењем акција.

На позив различитих институција образовања и организација, наша установа се радо одазива на најразличитије ликовне конкурсе на којима имамо освојене награде. Такав вид сарадње неговаћемо и у наредном периоду.

Богату сарадњу остварујемо са Домом здравља „ Ј.Ј. Змај“. Осим традиционалне манифестације „Здрави зуби“, у сарадњи са лекарима реализујемо прегледе деце пред полазак у вртић, а током године превентивне прегледе офталмолога, физијатра, стоматолога, педијатра, логопеда. У циљу подршке породицама из осетљивих група остварујемо сарадњу са Центром за социјални рад, како би проналашли адекватна решења у оквиру пружања подршке породицама.У оквиру програма Разиграно родитељство додатно смо се повезали са институцијама значајним за пружање усаглашене и увремењене подршке породицама које за то имају потребе.

За потребе имплементације нових Основа програма свакако је један од приоритетних задатака у наредном периоду подстицање сарадње са локалном заједницом и у том смислу се предвиђају различите активности. Облици сарадње се оквирно планирају на почетку сваке радне године, а конкретизација се реализује на нивоу сваке васпитне групе у складу са њеним реалним контекстом. Развојним планом установе је предвиђено мапирање свих места у локалној уаједници како би на нивоу устаове имали свеобухватан увид о врстама и степену сарадње која се остварује са локалном заједницом.

 **Планирани облици сарадње:**

* сарадња са Покрајинским секретаријатом за демографију, породицу и др.бригу о деци
* сарадња са другим предшколским установама
* сарадња са основним школама
* сарадња са Домом здравља
* сарадња са Центром за социјални рад
* сарадња са Црвеним крстом
* сарадња са Удружењем Рома, Фениксом
* сарадња са институцијама културе (Центар за културу, библиотека, културно-уметничка друштва)
* сарадња са донаторима, хуманитарним организацијама
* сарадња са локалним медијима
* сарадња са локалним предузећима и компанијама
* сарадња са позоришним кућама

РАД СА ДЕЦОМ И ПОРОДИЦАМА ИЗ ОСЕТЉИВИХ ГРУПА

С обзиром да рад вртића интегрише децу типичног развоја и децу са сметњама у развоју , уз поштовање принципа да свако дете има право да досегне свој пуни потенцијал уз адекватну додатну подршку, нашa стручнa службa посебну пажњу посвећују теми инклузије . Додатна подршка интегрише рад са децом, рад са родитељима, личним пратиоцима, стручњацима различитих профила као и локалном заједницом. Водећи се начелима инклузије која подразумева образовни систем који укључује сву децу без обзира на пол, национално, верско и социо-економско порекло, способности и здравствено стање, са жељом да обезбедимо што квалитетније услове за развој деце са сметњама у развоју у нашем вртићу формирали смо Стручни тим за инклузивно образовањена нивоу установе.

Улога тима је да постави одговарајуће циљеве за појединачну децу и за групу деце, да реагује на дечија интересовања, да поштује индивидуалне снаге и потребе сваког детета, да одржава природну радозналост, пружи подршку вршњачке групе и обезбеди адекватне физичке услове (рампе, васпитне собе, ходнике) . Важност активне и подстицајне средине у развоју детета потврђује велики број истраживања која показују да свако дете може да развије компетенције ако је укључено у подстицајну физичку и социјалну средину. У оквиру тима приступа се изради Индивидуалног образовног плана. Индивидуални образовни план је писани документ који има за циљ да деци са сметњама обезбеди специјализовану или индивидуализовану помоћ. ИОП између осталог, садржи педагошки профил, мере индивидуализације и персонализовани програм учења. Израда свих докумената ради се плански, циљано и тимски уз укључивање родитеља/других законских старатеља. На конкурсу за пријем деце у предшколску установу, деца из осетљивих категорија (деца са сметњама у развоју/здравственим сметњама , деца припадници националних мањина, деца самохраних родитеља, деца корисници услуга Центра за социјални рад), имају предност у односу на осталу децу . Наша установа негује толеранцију , инклузивну праксу и развија свест о деци као једнаким и прихваћеним.

ТРАНЗИЦИЈА И КОНТИНУИТЕТ

У циљу обезбеђивања континуитета у искуству деце, у оквиру реализације програма планирају се начини остваривања транзиције предшколског васпитања и образовања са породицом и школом. Континуитет представља усклађеност односа у различитим ситуацијама и окружењима и успоставља се повезивањем различитих искустава са животним контекстом и предходним искуствима детета. Преласци у нова окружења као што су полазак у вртић, прелазак из јаслених група у вртићке или полазак у школу су осетљиви периоди транзиције у којима је континуитет изузетно важан. Како би се деца осетила сигурно у новом окружењу, важно је створити прилику да тај прелазак има ослонац у нечему што је њима познато и блиско.

У циљу успостављања континуитета, остваријемо сарадњу са родитељима чија деца полазе у вртић и размењујемо информације од значаја. Обострано градимо поштовање, развијамо поверење у циљу опште добробити свих учесника васпитно-образовног процеса. Процес транзиције за децу која полазе у вртић се одвија постепено уз активну улогу родитеља(адаптација новоупуисане деце уз присуство родитеља).

Када је реч о преласку јасленаца у вртићке групе, у току године се у различитим ситуацијама најмлађи сусрећу са васпитачима вртићких група који им постају блиски и познати. На родитељским састанцима се даје препорука родитељима да уколико су у могућност, деца у почетку краће бораве у групи, и да се им се боравак постепено и индивидуално продужава у циљу лакше адаптације на нову средину, васпитаче и другаре.

Посебна пажња посвећена је сарадњи са основним школама у свим месним заједницама у којима имамо наше објекте. Током године, организујемо посете школама свих припремних предшколских група. Деца се упознају са стручним сарадницима који ће их тестирати пред полазак у школу и са учитељицама које примају прваке. Деца се упознају са простором школе у коју ће ићи, а учитељи са нашом концепцијом рада и принципима од којих смо у истом полазили. У три основне школе наша установа користи простор за смештај деце целодневног и полудневног боравка.

**4.ПРЕДШКОЛСКА УСТАНОВА КAО МЕСТО РЕФЛЕКСИВНЕ ПРАКСЕ**

ЗАЈЕДНИЦА РЕФЛЕКСИВНЕ ПРАКСЕ

Процес развијања праксе остварује се кроз сарадњу са другим колегама, децом и породицама. То је континуиран процес у ком се полази од преиспитивања сопствене праксе, размене искустава са колегама и другим стручњацима уз развијање узајамног поверења и поштовања. Вртић као место рефлексивне праксе подразумева развијање односа међу запосленима заснованих на уважавању, размени и узајамној помоћи. На нивоу наше установе оформљен је тим за подршку који за циљ има повезивање колектива, пружање подршке новозапосленима да се укључе у живот вртића као и оснаживање дела колектива када је реч о употреби ИКТ технологије у циљу реализације и документовања васпитно образовног рада. Како би развој праксе био континуиран истичемо значај заједничког критичког преиспитивања исте и повезивање са другим вртићима и институцијама.

Професионални развој подразумева континуитет учења у циљу развијања рефлексивне праксе и професионалног оснаживања. У сусрет променама фокус је на разумевању нове концепције и повезивање исте са властитом праксом. Потребе и приоритети стручног усавршавања наша установа планира на основу личних планова професионалног развоја запослених, резултата вредновања и самовредновања квалитета рада установе и других показатеља квалитета васпитно-образовног рада. У складу са тим се дефинишу и кључна подручја стручног усавршавања. У циљу подршке развоју компетенција запослених у нашој установи у оквиру тимова објеката континуирано се организују хоризонталне размене у оквиру којих размењујемо искуства и примере добре праксе. Остварујемо сарадњу са другим вртићима кроз коју организујемо посете и размене. На нивоу нашег округа редовно се одржавају Активи медицинских сестара – васпитача, Активи васпитача и Активи стручних сарадника тако да у том сегменту имамо квалитетну сарадњу.

У циљу професионалног јавног деловања наша установа остварује континуирану сарадњу са локалним медијима кроз које промовише права детета и јавну делатност која се односи на децу. Учешћем на стручним скуповима, у стручним телима и професионалним удружењима наши запослени промовишу професију васпитача и делатност предшколског васпитања и образовања.

**ВРЕДНОВАЊЕ И ДОКУМЕНТОВАЊЕ**

Праћење и вредновање остваривања предшколског програма је изузетно значајно јер нам омогућава критичко преиспитивање постојеће праксе и даје нам увид о томе у којој мери је реални програм усклађен са концепцијом Основа програма. У циљу грађења квалитета праксе предшколске установе, на нивоу установе градимо заједницу учења, у оквиру које кроз документовање пратимо развијање програма и начине учења и развоја деце. Документовањем чинимо програм видљивим, представљамо богатство и различитост идеја и подстичемо прилике за повезивање свих актера васпитно образовног процеса.

Упознавањем родитеља са програмом, континуираном сарадњом и разменом са породицама настојимо да подстакнемо њихово учешће у животу и раду вртића. Кроз почетне и процесне паное приказујемо различите активности и ситуације као и места на којима су деца имала прилике да проширују своја искуства и уче. Процес развоја детета документујемо и кроз дечији портфолио кроз који пратимо напредовање детета, истичемо његове јаке стране, препознајемо дечију перспективу коју уважавамо при планирању и реализацији активности која има за циљ пружање подршке детету. У оквиру тематског/пројектног портфолиа континуирано планирамо ток реализације пројеката, а причом о пројекту приказујемо реализовано.

Низом различитих акција афирмишемо значај предшколског програма у професионаној и друштвеној заједници. Учешћем на стручним скуповима и конференцијама приказујемо примере из наше праксе, отварамо бројна питања и активно учествујемо у дискусијама. Кроз учешће на различитим манифестацијама остварујемо сарадњу са локалном заједницом и кроз те сусрете стварамо прилике за заједнилке акције и њихово укључивање у живот вртића.

Заједничким учешћем свих запослених који реализују васпитно образовни рад, родитеља и деце, кроз континуирано преиспитивање квалитета праксе, самовреднујемо квалитет исте. Циљ самовредновања јесте преиспитивање, али и подизање целокупног квалитета рада установе кроз предлог мера за унапређивање на основу изведених закључак, дајући аутономију сваком вртићу у оквиру наше ПУ да прави избор области за самовредновање у слкаду са реалним тренутним потребама датог објекта и свих актера који чине живот у њему. Предлог донетих мера усаглашава се са акционим плановима Актива за развојно планирање, док Тим за обезбеђивање квалитета и развој установе прати реализацију свих донетих мера и акција.

 ПРЕДСЕДНИК УПРАВНОГ ОДБОРА

 Саша Баришић

 ..................................................................